เอกสารแนบ 5 รายงานคณะกรรมการตรวจสอบและกำกับดูแลกิจการ

เรียน ผู้ถือหุ้น บริษัท ปัญจวัฒนาพลาสติก จำกัด (มหาชน)

คณะกรรมการตรวจสอบและกำกับดูแลกิจการของ บริษัท ปัญจวัฒนาพลาสติก จำกัด (มหาชน)
ประกอบ ด้วยกรรมการอิสระ จำนวน 3 ท่าน ซึ่งเป็นผู้ทรงคุณวุฒิด้านการบัญชี ภาษีอากร การเงิน
การบริหารจัดการ และการบริหารความเสี่ยง
โดยมีคุณสมบัติครบถ้วนตามที่กำหนดไว้ในกฎบัตรคณะกรรมการตรวจสอบและกำกับดูแลกิจการ
ซึ่งจัดทำตามแนวทางและข้อกำหนดของสำนักงานคณะกรรมการกำกับหลักทรัพย์และตลาดหลักทรัพย์
และตลาดหลักทรัพย์แห่งประเทศไทย มีรายนาม ดังต่อไปนี้

  ---- --------------------------- ----------------------------------------
  1.   นางสาวจรัญญา แสงสุขดี          ประธานกรรมการตรวจสอบและกำกับดูแลกิจการ

  2.   รศ.ดร.เอกชัย นิตยาเกษตรวัฒน์    กรรมการตรวจสอบและกำกับดูแลกิจการ

  3.   นายณัฐวุฒิ เขมะโยธิน            กรรมการตรวจสอบและกำกับดูแลกิจการ
  ---- --------------------------- ----------------------------------------

โดยมีนางสาวสุพัตตรา นิจจะยะ หัวหน้าหน่วยงานตรวจสอบภายใน
เป็นเลขานุการคณะกรรมการตรวจสอบและกำกับดูแลกิจการ

คณะกรรมการตรวจสอบและกำกับดูแลกิจการ
ได้ปฏิบัติหน้าที่ตามขอบเขตความรับผิดชอบที่ได้รับมอบหมายจากคณะกรรมการบริษัทอย่างเป็นอิสระ
ในการตรวจสอบและสอบทานให้บริษัทมีการกำกับดูแลกิจการอย่างเพียงพอ
เพื่อให้การดำเนินงานของบริษัทเป็นไปเพื่อประโยชน์ของผู้ถือหุ้นโดยรวม
โดยปราศจากการขัดแย้งทางผล ประโยชน์
มีระบบการควบคุมภายในที่เพียงพอและผู้บริหารได้ปฏิบัติหน้าที่ด้วยความซื่อสัตย์สุจริต ความรับผิดชอบ
และเป็นไปตามนโยบายของบริษัท

ในปี 2558 คณะกรรมการตรวจสอบและกำกับดูแลกิจการ มีการประชุมทั้งสิ้นรวม 4 ครั้ง
โดยมีการหารือและแลกเปลี่ยนข้อคิดเห็นกับผู้บริหาร
ผู้ตรวจสอบภายในและผู้สอบบัญชีในเรื่องที่เกี่ยวข้อง สรุปสาระสำคัญในการปฏิบัติหน้าที่ได้ ดังนี้

1.  ความถูกต้อง ครบถ้วน และเชื่อถือได้ของรายงานทางการเงิน

คณะกรรมการตรวจสอบและกำกับดูแลกิจการ ได้สอบทานงบการเงิน
และงบการเงินรวมของบริษัทและบริษัทย่อย ประจำรายไตรมาส และประจำปี 2558
ซึ่งผ่านการสอบทานและตรวจสอบจากผู้สอบบัญชีของบริษัทแล้ว โดยพิจารณาจากนโยบายบัญชีที่สำคัญ
รายงานทางการเงินที่มีนัยสำคัญ การประมาณการทางบัญชี หมายเหตุประกอบงบการเงิน
และการเปิดเผยข้อมูลที่สำคัญ ร่วมกับผู้สอบบัญชี และฝ่ายจัดการ พร้อมให้คำแนะนำ
รวมถึงข้อคิดเห็นที่เป็นประโยชน์ ก่อนจะให้ความเห็นชอบและนำเสนอคณะกรรมการบริษัท
เพื่อให้มั่นใจว่าการจัดทำงบการเงินของบริษัทมีความเชื่อถือได้ ทันเวลา
และมีการเปิดเผยข้อมูลในงบการเงินอย่างเพียงพอ เป็นประโยชน์ต่อผู้ใช้งบการเงิน
และเป็นไปตามกฎเกณฑ์ของตลาดหลักทรัพย์แห่งประเทศไทย
และสำนักงานคณะกรรมการกำกับหลักทรัพย์และตลาดหลักทรัพย์
รวมถึงมาตรฐานบัญชีตามหลักการบัญชีที่รับรองทั่วไป

นอกจากนี้ คณะกรรมการตรวจสอบและกำกับดูแลกิจการได้ประชุมร่วมกับผู้สอบบัญชี
โดยไม่มีฝ่ายจัดการของบริษัทเข้าร่วมประชุม 1 ครั้ง เพื่อซักถามประเด็นต่างๆ
จากผลการตรวจสอบของผู้สอบบัญชี และความร่วมมือจากฝ่ายจัดการ
หากผู้สอบบัญชีพบพฤติการณ์อันควรสงสัยเกี่ยวกับการทุจริตหรือการฝ่าฝืนกฎหมายที่เกี่ยว
ข้องกับการปฏิบัติหน้าที่ของกรรมการและผู้บริหาร ให้ผู้สอบบัญชีรายงานต่อคณะกรรมการตรวจสอบ
ซึ่งผู้สอบบัญชีแจ้งว่า ไม่มีข้อมูลหรือข้อสังเกตเป็นพิเศษจากการตรวจสอบ
และได้รับความร่วมมือจากฝ่ายบริหารหรือฝ่ายจัดการ
ของบริษัทในการปฏิบัติหน้าที่ของผู้สอบบัญชีเป็นอย่างดี

2.  ความเพียงพอของระบบควบคุมภายใน การบริหารความเสี่ยง การกำกับดูแลกิจการที่ดี
    และการตรวจสอบภายใน

คณะกรรมการตรวจสอบและกำกับดูแลกิจการ
ได้สอบทานจากรายงานผลการตรวจสอบของสำนักตรวจสอบภายในและของผู้สอบบัญชีเกี่ยวกับการประเมินระบบการควบคุมภายใน
การบริหารความเสี่ยง และกระบวนการภายในเกี่ยวกับการรับแจ้งเบาะแสและการรับข้อร้องเรียน
(WHISTLE BLOWING) เพื่อการกำกับดูแลกิจการที่ดี รวมทั้งการปรับปรุงการปฏิบัติงานดังกล่าว
การสนับสนุนให้มีการประเมินความเสี่ยงและการทุจริตคอร์รัปชั่นภายในองค์กร
โดยผู้ประเมินอิสระภายนอกเข้ามาดำเนินการประเมิน คณะกรรมการตรวจสอบและกำกับดูแลกิจการ
มีความเห็นว่า ระบบการควบคุมภายในของบริษัท มีความเพียงพอและมีประสิทธิผลทางธุรกิจ

คณะกรรมการตรวจสอบและกำกับดูแลกิจการ ได้พิจารณาความเป็นอิสระของสำนักตรวจสอบภายใน
ขอบเขตการปฏิบัติงาน พิจารณาอนุมัติแผนงานตรวจสอบภายในประจำปี 2558
ที่จัดทำขึ้นตามความเสี่ยงที่มีสาระสำคัญของบริษัท
และมุ่งเน้นให้ตรวจประสิทธิผลของการปฏิบัติงานที่เป็นจุดควบคุมที่สำคัญ
พิจารณารายงานผลการตรวจสอบ และการติดตามผลการแก้ไขตามรายงานการตรวจสอบ
เพื่อรับทราบสาเหตุ
ปัญหาและให้คำแนะนำในการพัฒนาปรับปรุงการปฏิบัติงานตรวจสอบให้มีประสิทธิภาพ
รวมถึงพิจารณาความเหมาะสมของงบประมาณ จำนวนบุคลากร
แผนการฝึกอบรมและพัฒนาบุคลากรของสำนักตรวจสอบภายใน เพื่อให้เป็นไปตามมาตรฐานสากล
รวมทั้งได้หารือกับหัวหน้าสำนักตรวจสอบภายในโดยไม่มีฝ่ายจัดการอย่างสม่ำเสมอ

คณะกรรมการตรวจสอบและกำกับดูแลกิจการ
ได้สอบทานระบบการบริหารความเสี่ยงของบริษัทจากการประชุมร่วมกับผู้บริหารและคณะกรรมการบริษัท
รวมทั้งได้ให้ข้อเสนอแนะและการปรับปรุง
เพื่อให้ระบบการบริหารความเสี่ยงของบริษัทมีประสิทธิภาพมากขึ้น

คณะกรรมการตรวจสอบและกำกับดูแลกิจการ
มีความเห็นว่าบริษัทมีระบบการตรวจสอบภายในการจัดการข้อมูลสารสนเทศ
และการบริหารความเสี่ยงมีความเพียงพอเหมาะสมและมีประสิทธิผล
รวมทั้งมีการพัฒนาคุณภาพการตรวจสอบให้เป็นไปตามมาตรฐานสากล

3.  การปฏิบัติตามกฎหมายว่าด้วยหลักทรัพย์และตลาดหลักทรัพย์
    ข้อกำหนดของตลาดหลักทรัพย์และกฎหมายที่เกี่ยวข้องกับธุรกิจของบริษัท

คณะกรรมการตรวจสอบและกำกับดูแลกิจการ
ได้สอบทานการดำเนินงานของบริษัทว่าเป็นไปตามกฎหมายว่าด้วยหลักทรัพย์และตลาดหลักทรัพย์
ข้อกำหนดของตลาดหลักทรัพย์แห่งประเทศไทย และกฎหมายที่เกี่ยวข้องกับธุรกิจของบริษัท
และรับทราบการเปลี่ยนแปลงกฏเกณฑ์ต่างๆ ที่มีผลกระทบต่อการดำเนินธุรกิจของบริษัท
คณะกรรมการตรวจสอบและกำกับดูแลกิจการ มีความเห็นว่า บริษัทได้ปฏิบัติตามกฎหมายต่างๆ
ที่เกี่ยวข้อง โดยไม่พบว่า มีการฝ่าฝืนหรือไม่ปฏิบัติตามที่เป็นสาระสำคัญ

4.  รายการที่อาจมีความขัดแย้งทางผลประโยชน์

คณะกรรมการตรวจสอบและกำกับดูแลกิจการ
ได้พิจารณารายการที่เกี่ยวโยงกันหรือรายการที่อาจมีความขัดแย้งทางผลประโยชน์ให้เป็นไปตามกฎหมาย
กฎระเบียบตามที่คณะกรรมการกำกับตลาดทุน และหน่วยงานอื่นๆ ที่เกี่ยวข้องกำหนดอย่างสม่ำเสมอ
และให้สำนักตรวจสอบภายในติดตามสอบทานความถูกต้องในเบื้องต้น
รวมทั้งให้ผู้สอบบัญชีสอบรายการดังกล่าวเป็นประจำทุกปี

คณะกรรมการตรวจสอบและกำกับดูแลกิจการ มีความเห็นว่า รายการที่เกี่ยวโยงกันที่ได้พิจารณานั้น
เป็นรายการที่เข้าข่ายเป็นธุรกิจปกติที่มีเงื่อนไขการค้าทั่วไป มีความสมเหตุสมผล
เป็นธรรมและเป็นประโยชน์สูงสุดต่อบริษัท

5.  การกำกับดูแลกิจการที่ดี

คณะกรรมตรวจสอบและกำกับดูแลกิจการ
ให้ความสำคัญเป็นอย่างยิ่งกับการส่งเสริมและมุ่งเน้นให้ดำเนินงานตามหลักการกำกับดูแลกิจการที่ดีและจรรยาบรรณธุรกิจ
ให้การส่งเสริมและติดตามความคืบหน้าของกระบวน
การพัฒนาการกำกับดูแลกิจการที่ดีและความรับผิดชอบต่อสังคมอย่างต่อเนื่อง โดยในปี 2558
จัดให้มีการทบทวนและปรับปรุงนโยบายการกำกับดูแลกิจการที่ดี คู่มือจรรยาบรรณธุรกิจ
และมาตรการต่อต้านการทุจริตคอร์รัปชั่น
รวมทั้งให้แนวทางและข้อเสนอแนะอื่นที่จำเป็นเพื่อพัฒนาระบบกำกับดูแลกิจการที่ดีให้มีประสิทธิภาพยิ่งขึ้น
อันเป็นการสร้างความมั่นใจแก่ผู้มีส่วนได้ส่วนเสียทุกกลุ่ม

จากการที่บริษัทได้ปฏิบัติตามหลักการกำกับดูแลกิจการที่ดีรวมถึงนโยบายต่างๆ
ที่เกี่ยวข้องอย่างเคร่งครัดพร้อมทั้งปรับปรุงและพัฒนาอย่างต่อเนื่อง
ส่งผลให้บริษัทได้รับรางวัลด้านการกำกับดูแลกิจการที่ดี ดังนี้

-   ผลประเมินจากผลสำรวจ รายงานการกำกับดูแลกิจการที่ดีของบริษัทจดทะเบียน ประจำปี
    2558 มีคะแนนในภาพรวมอยู่ในเกณฑ์ “ระดับ 4 ดาว (ดีมาก)” จัดโดย
    สมาคมส่งเสริมสถาบันกรรมการบริษัทไทย (IOD)

-   ผลประเมินคุณภาพ
    การจัดประชุมสามัญผู้ถือหุ้นในโครงการประเมินคุณภาพการจัดประชุมสามัญผู้ถือหุ้น (Annual
    General Meeting – AGM) ประจำปี 2558 มีคะแนนอยู่ในเกณฑ์ “ระดับ 4” จัดโดย
    สมาคมส่งเสริมผู้ลงทุนไทย

-   ผลประเมินระดับการพัฒนาความยั่งยืน เรื่อง Anti-Corruption ของบริษัทจดทะเบียนไทย
    มีคะแนนอยู่ในเกณฑ์ “ระดับ 3” จัดโดย สถาบันไทยพัฒน์ (องค์กรสาธารณประโยชน์)

6.  ความเหมาะสมของผู้สอบบัญชี การพิจารณา คัดเลือก และเสนอแต่งตั้งผู้สอบบัญชี

คณะกรรมการตรวจสอบและกำกับดูแลกิจการ ได้พิจารณาคัดเลือกความเหมาะสมของผู้สอบบัญชี
และการเสนอแต่งตั้งผู้สอบบัญชี โดยพิจารณาถึงความรู้ ความสามารถ ประสบการณ์
ความสามารถในการตรวจสอบธุรกิจอุตสาหกรรมพลาสติกและคุณภาพงานของผู้สอบบัญชีในรอบปีที่ผ่านมา
สถานะของผู้สอบบัญชี ทีมงานผู้สอบบัญชี และความเหมาะสมของค่าสอบบัญชีเสมอ
ข้อจำกัดที่มีสาระสำคัญและข้อกำหนดของหน่วยงานอื่นที่เกี่ยวข้อง
รวมถึงการพิจารณาให้มีการหมุนเวียนผู้สอบบัญชีตามประกาศของคณะกรรมการกำกับตลาดทุน
เพื่อให้มั่นใจว่าผู้สอบบัญชีมีความเป็นอิสระและเป็นกลางในการปฏิบัติงานอย่างแท้จริง

คณะกรรมการตรวจสอบและกำกับดูแลกิจการ ได้พิจารณาผลการปฏิบัติงานของผู้สอบบัญชี บริษัท
สอบบัญชีธรรมนิติ จำกัด ได้ประเมินความเป็นอิสระและผลการปฏิบัติงานสำหรับปี 2558 ซึ่งเป็นปีที่
7 ของบริษัทสอบบัญชีและเป็นปีที่ 3 ของผู้สอบบัญชีที่ลงนามรับรองงบการเงิน
โดยเห็นว่าเป็นผู้มีความเข้าใจธุรกิจของบริษัทเป็นอย่างดี ประกอบวิชาชีพด้วยความเป็นอิสระ
มีความเป็นกลาง มีประสบการณ์ มีความสามารถและส่งมอบงานตรวจตามเวลาอย่างสม่ำเสมอ
มีผลการปฏิบัติงานโดยรวมอยู่ในระดับที่น่าพอใจ มีความเป็นอิสระเพียงพอ
เห็นสมควรให้เสนอต่อคณะกรรมการบริษัท เพื่อขออนุมัติต่อที่ประชุมสามัญผู้ถือหุ้นประจำปี 2559
ให้แต่งตั้ง

1.  นายพจน์ อัศวสันติชัย ผู้สอบบัญชีรับอนุญาตเลขที่ 4891 และ/หรือ

2.  นายธนะวุฒิ  พิบูลย์สวัสดิ์ ผู้สอบบัญชีรับอนุญาตเลขที่ 6699 และ/หรือ

3.  นางสาวสุลสิต อาดสว่าง ผู้สอบบัญชีรับอนุญาตเลขที่ 7517

แห่งสำนักงานสอบบัญชี บริษัท สอบบัญชีธรรมนิติ จำกัด เป็นผู้สอบบัญชีของบริษัทและบริษัทย่อย
เฉพาะบริษัทย่อยที่ตั้งอยู่ในประเทศไทยสำหรับปี 2559 เป็นปีที่ 8 ของบริษัทสอบบัญชี
และกำหนดค่าสอบบัญชีจำนวนเงินไม่เกิน 1,855,000 บาทต่อปี
โดยรวมค่าตรวจสอบและรับรองการปฏิบัติตามเงื่อนไขของบัตรส่งเสริมการลงทุน (BOI)
กรณีมีการตรวจสอบและรับรองบัตรส่งเสริมการลงทุน (BOI) เพิ่มเติม ค่าตรวจสอบบัตรละ
40,000 บาท กรณีมีการเปิดบริษัทย่อยในระหว่างปี ให้กำหนดค่าสอบบัญชีได้ไม่เกิน 100,000
บาทต่อหนึ่งบริษัท ทั้งนี้ไม่รวมค่าใช้จ่ายอื่น เช่น ค่าพาหนะเดินทางปฏิบัติงานต่างจังหวัด
ผู้สอบบัญชีตามรายชื่อเสนอข้างต้น ไม่มีความ สัมพันธ์และไม่มีส่วนได้เสียกับบริษัท ผู้บริหาร
ผู้ถือหุ้นรายใหญ่ หรือผู้ที่เกี่ยวข้องกับบุคคลดังกล่าวแต่อย่างใด

7.  การปฏิบัติหน้าที่ตามกฎบัตรคณะกรรมการตรวจสอบและกำกับดูแลกิจการที่ดี

คณะกรรมการตรวจสอบและกำกับดูแลกิจการ
ได้ประเมินผลการปฏิบัติงานตนเองของคณะกรรมการตรวจสอบและกำกับดูแลกิจการ
โดยประเมินในเรื่องอำนาจหน้าที่ สมาชิกคณะกรรมการตรวจสอบ การประชุม การควบคุมภายใน
การจัดทำรายงานทางการเงิน การปฏิบัติตามกฎระเบียบและข้อบังคับ ผู้สอบบัญชี ผู้ตรวจสอบภายใน
การรายงานของคณะกรรมการตรวจสอบ การประเมินผลการปฏิบัติงาน และกฎบัตร
รวมถึงการประเมินโดยรวมทั้งคณะในฐานะคณะกรรมการบริษัท
ตามแนวทางการกำกับดูแลกิจการที่ดีของบริษัทจดทะเบียนในตลาดหลักทรัพย์แห่งประเทศไทย

คณะกรรมการตรวจสอบและกำกับดูแลกิจการ มีความเห็นโดยรวมว่า
ได้ปฏิบัติหน้าที่และความรับผิดชอบที่ได้ระบุไว้ในกฎบัตรคณะกรรมการตรวจสอบและกำกับดูแลกิจการ
ที่ได้รับอนุมัติจากคณะกรรมการบริษัทอย่างเพียงพอและครบถ้วน
โดยใช้ความรู้ความสามารถและความระมัดระวังรอบคอบ มีความเป็นอิสระ
ไม่มีข้อจำกัดในการรับทราบข้อมูลจากผู้บริหาร พนักงานและผู้เกี่ยวข้อง
ตลอดจนได้ให้ความเห็นและข้อเสนอแนะต่าง ๆ
เพื่อประโยชน์ต่อผู้มีส่วนได้ส่วนเสียทุกฝ่ายอย่างเท่าเทียมกัน

คณะกรรมการตรวจสอบและกำกับดูแลกิจการ
ได้ทบทวนกฎบัตรคณะกรรมการตรวจสอบและกำกับดูแลกิจการ
และกฎบัตรของหน่วยงานตรวจสอบภายในเป็นประจำทุกปี
เพื่อให้มั่นใจว่ามีการกำหนดขอบเขตหน้าที่การปฏิบัติงานครบถ้วนตามที่คณะกรรมการบริษัทได้มอบหมายอย่างมีประสิทธิภาพ
เป็นไปตามหลักการกำกับดูแลกิจการที่ดี เพื่อประโยชน์ต่อผู้มีส่วนได้เสียอย่างเท่าเทียมกัน

+-----------------------+----------------------+----------------------+
| []                    | []                   | []                   |
|                       |                      |                      |
| -----------------     | ------------------   | -                    |
| --------------------- | -------------------- | -------------------- |
|                       |                      | -------------------- |
| (นางสาวจรัญญา แสงสุขดี)  | (รศ.ดร.เอกชัย         |                      |
|                       | นิตยาเกษตรวัฒน์)        | (นายณัฐวุฒิ เขมะโยธิน)   |
| ประธานกรรมการตรวจสอบ  |                      |                      |
|                       | กรรมการตรวจสอบ       | กรรมการตรวจสอบ       |
+-----------------------+----------------------+----------------------+